af tr it nl hbs_lat en nl en af nl af af nl af af af af nl af nl nl en tr it nl hbs_lat
Tjirp 27 Junie 2018 | Tjirp!
by Admin | Jun 26, 2018 | Tjirp! Nuusbrief
Só rol ons nou! Innibos 2018 skop af, en ons rol ‘n rooi tapyt vir elke feesgangers uit.
Kleurryke karnaval met die Kuns-in-beweging-parade
Kry sommer vroeg-vroeg Woensdag, 27 Junie, jou staanplek langs die strate van Nelspruit om die beste uitsig moontlik op dié vrolike straatparade te hê.
Die Kuns-in-beweging-parade is die kleurryke afskop van Innibos 2018. Die parade begin by die Nelspruit Rugbyklub, beweeg dan deur die stad en eindig by Lowveld High. Een van die beste plekke om dit gade te slaan is in Retiefstraat naby Sonpark-winkelsentrum.
Geniet dit en vang gees saam met Innibos!
RSG Skrywers & Boeke – kom kyk, luister en neem deel
Wees deel van ’n regstreekse uitsending van dié gewilde program. Kom kuier Woensdag 27 Junie van 11:00 tot 12:00 saam met aanbieder Ilse Salzwedel en haar gaste by die ATKV-Boeke-oase by die kultuursentrum van Hoërskool Nelspruit.
Buiten die jongste boekenuus, gaan veteraan-akteur en –omroeper Paul Eilers ’n kort skets voorlees, en die plaaslike musiekgroep The Hummingbirds gaan lekker musiek maak.
Dis gratis, én daar is van die lekkerste koffie, ligte etes asook Zandvliet-wyn beskikbaar by die ATKV-Boeke-oase. Komaan!
Wees op hoogte en reis veilig Met TRACN4
TracN4 moedig reisigers aan om die webblad www.tracn4.co.za of Twitter @TRACN4route te gebruik vir die jongste nuus oor padtoestande op die N4. Volgens Solange Soares, woordvoerder van TracN4, sal meer tolhekke oopgemaak word indien die verkeersvloei soos te wagte toeneem voor die naweek.
Verlede jaar was sowat 48% feesgangers wat Nelspruit, hoofstad van Mpumalanga, besoek het vanaf ander provinsies.
Lekker rol saam met Innibos!